31981R1492
L 147/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1492/81 НА СЪВЕТА
от 19 май 1981 година
относно сключване на Споразумение относно текста на гръцки език на Споразумението между Европейската икономическа общност, Конфедерация Швейцария и Република Австрия относно разширяване на прилагането на правилата за транзитно преминаване през Общността
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид препоръката на Комисията,
като има предвид, че вследствие на присъединяването си към Общността Република Гърция е обвързана от Споразумението между Европейската икономическа общност, Конфедерация Швейцария и Република Австрия относно разширяване на прилагането на правилата за транзитно преминаване през Общността (1), подписано на 12 юли 1977 г.;
като има предвид, че споразумението е съставено на английски, датски, италиански немски, нидерландски и френски, и език, като и шестте текста имат еднаква сила на всички езици;
като има предвид, че сега е необходимо текстът на гръцки език да придобие същата стойност като тази на останалите, посочени по-горе текстове;
като има предвид, че следва да се одобри споразумението относно текста на гръцки език на Споразумението от 12 юли 1977 г.,
ПРИЕ НАСТОЯЩИЯ РЕГЛАМЕНТ:
Член 1
Общността одобрява споразумението относно текста на гръцки език на Споразумението между Европейската икономическа общност, Конфедерация Швейцария и Република Австрия относно разширяване на прилагането на правилата за транзитно преминаване през Общността.
Текстът на споразумението е приложен към настоящия регламент.
Член 2
Председателят на Съвета извършва нотификацията, предвидена в член 2 от споразумението (2).
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 май 1981 година.